Sandvika kirke

Sandvika kirke i Sandvika var opprinnelig menighetshus for Tanum menighet. Tanum kirke var Sandvikas sognekirke.

Den nygotiske trekirken i Elias Smiths vei 13 sto ferdig i 1890. Den ble bygget og bekostet av Elise Brodtkorb på Kjørbo gård. Arkitekt er sannsynligvis Olaf Boye.

I 1904 fikk menighetshuset et tilbygg, som ifølge Riksantikvarens anmerkning nummer 558 ble oppført av Strømmen Trævarefabrik. Huset og tomten ble samtidig skjenket Vestre Bærum menighet, og i 1921 ble bygningen innviet til kirke. Altertavlen fra 1941 er malt av Mimi Falsen.

Bygningen ble solgt til Pinsekirken i Bærum i 1982.

Eksterne lenker 
 

Trekirker
Kirker i Bærum
Norske kirker fra 1890
Olaf Boye
Sandvika